laion/Wikipedia-Exotic huggingface dataset:
Obtener un Sí

Obtener un Sí (באנגלית: To Get a Yes; ובעברית: כדי לקבל כן) הוא שיר שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral, Vol. 1. השיר היה זמין להורדה דיגיטלית עם יציאתו של האלבום. את השיר כתבה והפיקה שאקירה לצד לסטר מנדז; ריק רובין השתתף בהפקתו גם כן. השיר הגיע למקום ה-69 במצעד הסינגלים הקולומביאני. השיר נכתב על ידי שאקירה ולסטר מנדז, והופק על ידי שאקירה, מנדז וריק רובין. השיר הוא שיר מחווה לסגנון המוזיקה הברזילאי של סוף שנות ה-50, בוסה נובה. השיר היווה כשיר הנושא של אופרת הסבון הברזילאית, "Páginas da Vida". בשנת 2020, נערך ראיון עם הזמרת-יוצרת האמריקאית סלינה גומז, בו היא ציינה כי השיר הזה הוא השיר הלטיני האהוב עליה ביותר. הדבר פורסם בשלל מקומות שונים כדוגמת Remezcla. פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות. מידע על היצירה "Obtener un Sí" באתר מיוזיק בריינז סרטון השיר "Obtener un Sí" באתר יוטיוב Maxi single definition and meaning | Collins English Dictionary, www.collinsdictionary.com (באנגלית) Genius English Translations – Shakira - Obtener Un Sí (English Translation), נבדק ב-2023-08-23 Shazam, Shazam "Shakira - Fijación Oral, Vol. 1". pastemagazine.com (באנגלית). נבדק ב-2017-12-08. tynovic (2008-05-11), Paginas da Vida-Carmen e Greg(Shakira-Obtener un Si), נבדק ב-2017-12-08 Dazed, A new decade, a new Selena Gomez, Dazed, ‏2020-02-05 (באנגלית) Selena Gomez “One Thousand Percent” Feels Like She Represents Latinos, Remezcla, ‏2020-02-10 (באנגלית אמריקאית) Obtener un Si, 2005-06-03, נבדק ב-2023-08-23
תעבורה מונעת-אדם

תעבורה מוּנעת-אדם היא התנועה של אנשים וסחורה ממקום אחד למקום אחר על ידי אמצעי תחבורה המופעל באמצעות כוח השרירים של האנשים. בעוד שכלי תחבורה המונעים על ידי בעלי חיים קיימים עוד מימי קדם, הטכנולוגיה המודרנית אפשרה ייצור של כלי רכב המופעלים על ידי כוח האדם בלבד. בעוד שכמות כלי הרכב הממונעים מאפשרת לנוע במהירות רבה בהרבה ולהעמיס מטען גדול יותר על כלי הרכב, צורות רבות של תעבורה מונעת-אדם נותרו פופולריות בשל העלות הנמוכה שכרוכה בהפעלתן, משום שהפעלתן כרוכה בפעילות גופנית חיובית, ומשום שהן ידידותיות לסביבה. תעבורה מונעת-אדם היא לעיתים סוג התחבורה היחיד שזמין באזורים מסוימים ברחבי העולם (במיוחד באזורים העניים/לא מפותחים או באזורים בלתי נגישים), וכמו כן היא נחשבת לאחת הצורות האידיאליות של תחבורה בת קיימא. קאנו אופני ים קיאק סירת פדלים סירת משוטים מטוס הממונע בכוח האדם מסוק הממונע בכוח האדם מדיה וקבצים בנושא תעבורה מונעת-אדם בוויקישיתוף
מהיקארי

מהיקארי היא דת חדשה שנוסדה ביפן המחצית השנייה של המאה ה-20. פירוש השם "מהיקארי" הוא "אור אמיתי." הוא משולב משתי סימניות קנג'י: "מה" - אמת (真) ו"היקארי"- אור(光). מרכז הדת שוכן במקדש מהיקארי. בשנת 1959, קוטמה אוקדה, מייסד הדת, נפל מסוס ושבר את עמוד השדרה. לפי המסורת זו הסיבה זו בעטיה זכה להתגלות האל סוּ, והתבקש על ידו להקים קהילה רוחנית וטהורה אשר תהיה משוחררת מכל אותם הרעלים בהם נגועים בני הגזע האנושי. רעלי החומרנות יובילו את האנושות השטופה בהבלי העולם הזה אל האבדון. תפקידם של בני הכת חיוני להצלת העולם, וזאת על ידי יצירת גן עדן עלי אדמות. בני האדם יצרו זיהום רוחני וטימאו את הסביבה, עקב היותם שטופי חומרנות והם שכחו את האל ואת שליחותם בעולם. לכן עליהם לטהר את הנשמה ולחזור לרוחניות. הם מתאמנים בהקרנת אור, שכן האור מרפא את חולשות הנשמה והגוף, מטהר מטומאה ומזיהום ומראה לאדם את דרכו הנכונה. מדי חודש מתכנסים המאמינים לתיזמון של אנרגיות חיוביות. 20% מבני יפן עוסקים באופן זה או אחר בדתות החדשות, ובמהיקארי מאמינים כחצי מיליון איש בכל רחבי יפן, דרום אמריקה, אוסטרליה ואירופה. מדיה וקבצים בנושא מהיקארי בוויקישיתוף אתר האינטרנט הרשמי של מהיקארי
La Pared

"La Pared" (בעברית: "הקיר") הוא סינגל של הזמרת הקולומביאנית שאקירה, מתוך אלבומה השישי, Fijación Oral, Vol. 1. השיר יצא לאור ב-3 באוקטובר 2006, כסינגל הרביעי מתוך האלבום. בשיאו הצליח השיר להגיע אל המקום ה-1 במצעד שבספרד, ובכך הפכה שאקירה לאמנית השנייה עם הכי הרבה שירים שכבשו את צמרת מצעד זה. את השיר כתבו והפיקו שאקירה ולסטר מנדז. לשיר יצאה גרסה אקוסטית בליווי פסנתר. גרסה זו כלולה באלבום, כרצועת בונוס. שאקירה בחרה לבצע את הגרסה הזו בשנת 2006, בטקס פרסי גראמי הלטיני ובסיבוב ההופעות הרביעי שלה, "Oral Fixation Tour". לשיר לא יצא קליפ, אך בשנת 2009, העלתה שאקירה לערוץ ה-Vevo שלה את ההופעה עם הפסנתר, כתחליף לקליפ הרשמי של השיר. בהופעה נראית שאקירה, כשהיא יושבת על כיסא, ופסנתרן לידה. תאורת המקום הייתה בגווני אדום, ואף קהל המעריצים של הזמרת שר חלקים מן השיר. השיר זכה להצלחה רבה באמריקה הלטינית, ואף כבש את צמרות המצעדים שבארגנטינה, קוסטה ריקה וספרד. מידע על היצירה "La Pared" באתר מיוזיק בריינז סרטון השיר "La Pared" באתר יוטיוב "Shakira Chart History". Billboard. נבדק ב-2017-12-08. La Pared - Shakira | Song Info | AllMusic, AllMusic "Oral Fixation, Vol. 1 & 2" by Shakira on iTunes (באנגלית אמריקאית), 2006-11-24, נבדק ב-2017-12-08 shakiraVEVO (2009-12-11), Shakira - La Pared (Live 2007), נבדק ב-2017-12-08 Argentina Top 20, Top40-Charts.com LOS40. "'La pared', séptimo Nº 1 de Los 40 Principales para Shakira". LOS40 (בEuropean Spanish). נבדק ב-2017-12-08.
Trace Urban

Trace Urban הוא ערוץ טלוויזיה צרפתי המשדר מוזיקה, ופונה לקהל האוהב מוזיקה עירונית. יחד עם הערוץ הנוסף, Trace Sports Stars הערוץ זמין ב-130 מדינות בעולם. הערוץ הוא ערוץ המוזיקה הפופולרי ביותר באפריקה שמדרום לסהרה. בעבר היה הערוץ זמין גם בישראל דרך הפלטפורמה של Smart tv. קלוד גרוניצקי ייסד את המגזין "True" בלונדון ומתמנה לעורך הראשי. המגזין משנה את שמו ל"Trace" ועובר לניו יורק. שלושה אנשים - קלוד גרוניצקי, לושז אוליבייה, וריצ'רד ויינר (בנקאי לשעבר) - מייסדים את Trace Media. הגרסה האנגלית של המגזין "Trace" מתפרסם. תחילת שידור Trace TV בצרפת, אפריקה ובעוד מקומות. התרחבות בינלאומית במדינות דוברות צרפתית. מתחילה לפעול הגרסה האנגלית של ערוץ Trace. Trace TV מושק ביותר מ-30 מדינות שאינן דוברות צרפתית. נכון לסוף 2004, Trace TV משודר בלמלעלה מ-60 מדינות באמצעות 9 פלטפורמות בלוויין ובכבלים. התמקדות בפיתוח הבינלאומי של TRACE TV. יצירת גרסאות בשפות זרות בהתאם לשוק המקומי. הסימן המסחרי של TRACE מגיע גם לרדיו, אינטרנט ותקשורת ניידת. בסוף השנה משודרים ערוצי Trace ביותר מ-100 מדינות. מושק ערוץ Trace Tropical בפברואר. מושק ערוץ Trace Sport Stars במרץ. בספטמבר מתחיל שידור רדיו באינטרנט. פתיחת משרד של Trace בניו יורק. TRACE נבחר לערוץ המוזיקה הטוב ביותר בדרום אפריקה והופך לערוץ המוזיקה העיקרי ביבשת. Trace Tropical מקבל את פרס ערוץ המוזיקה הטוב ביותר. ב-15 בדצמבר משנה TRACE את עיצובה. ההכנסות של הרשת מגיעות מתמלוגים המשולמים בידי מפיצי הערוצים השונים, פרסום ורישיונות מותג ותוכן. בישראל משודר הערוץ בפלטפורמת הטלוויזיה של טריפל סי, Smart tv. Playlist Urban Hit 10/30 Nusantara Music Hit 2 Rue Club 10 Sound System 10 Tropical 10 Africa 10 Guest star Adult only Caliente Focus New וידאו מיקס סמליל MCM בין 1994-1998 סמליל MCM באפריקה בין השנים 2001 עד 27 באפריל 2003 סמליל הרשת בין 2003 עד 2007 סמליל הרשת הנוכחי מדיה וקבצים בנושא Trace Urban בוויקישיתוף אתר האינטרנט הרשמי של Trace Urban מפת ערוצים, באתר Smart tv (ארכיון)
גלסטונברי טור

גלסטונברי טור (באנגלית: Glastonbury Tor) הוא תל בצורת טיפה המצוי בגלסטונברי באזור סאמרסט שבאנגליה. גובה שיאו של התל כ-158 מטרים מעל פני הים, וגובהו הממוצע 145 מטרים. על התל מצויים שרידי "מגדל סנט מייקל". מקור שם התל במילה הקלטית "טור" שמשמעה "גבעה חרוטית". התל מצוי באמצע מישור הקרוי מדשאות סאמרסט, חלק ממישור סאמרסט. התל מהווה לשון יבשה המוקף משלושת צדדיו על ידי הנהר ברו (Brue). בערך בשנת 300 לפני הספירה היה התל מוקף באגם, ועליו היה ממוקם יישוב קלטי. במהלך השנים ירדו פני המים, אולם התל נותר מוקף ביצות עד ניקוז הביצות בסוף ימי הביניים, ולכן על פי המסורת הבריטית התל הוא אבלון, האי המהווה מקום קבורתו של המלך ארתור. הביצות נוקזו על ידי נזירים שגרו במנזר גלסטונבורי על מנת להפוך את האזור שסביב התל לאזור חקלאי. התל בנוי בצורת טבעות, המזכירות טרסות. מספר המשערים שזו תופעה גאולוגית טבעית דומה למספר המשערים שזה מעשה ידי אדם ואולי נבנה כמקום פולחן קלטי. בראש התל התגלו שרידי כלי צור מהתקופה הנאוליתית, המעידים על קיומו של יישוב במקום. חפירות שנערכו באתר על ידי פיליפ רהנטז בין השנים 1964–1969 גילו שהתל היה מיושב בעת העתיקה. במקום התגלו שרידי קבר פגני קלטי מהמאה השישית. בקבר התגלו חפצים קלטיים וכן אמפורה של יין או שמן שיוצרה באגן הים התיכון. במאה החמישית נבנתה במקום מצודה קלטית, שנהרסה בימי הביניים ובמקומה הוקמה כנסיית סנט מייקל. כנסייה זו נהרסה בשנת 1275 אולם המגדל שלה השתמר בחלקו, מתנשא בראש התל ונראה מרחוק. באתר נבנתה כנסייה נוספת בשנת 1360 וזו נהרסה על ידי הנרי השמיני, מלך אנגליה בשנת 1539. שרידי מגדל כנסיית סנט מייקל שוחזרו במאה ה-19. האתר מנוהל כיום על ידי קרן הנאמנות הלאומית למקומות בעלי עניין היסטורי או יופי טבעי. במהלך השנים זוהה התל עם אבלון - מקום קבורתו האגדי של המלך ארתור ואשתו המלכה גווינביר. בשנת 1191 התגלה במנזר גלסטונברי "לכאורה" ארונו של ארתור, שנקבר בהלוויה ממלכתית במנזר גלסטונברי. במקום אכן התגלתה מצודה מהמאה ה-5 - תקופת חייו המשוערת של ארתור. מקור השיוך באמונה הקלטית כי במקום היה ארמונו של גווין אפ נוד -- מלך העולם התחתי והפיות. התל היה על פי האמונה הקלטית הכניסה לאנווין - עולם הפיות. מגדל סנט מייקל הוא אחד האתרים המוקדשים לסנט מייקל הנמצאות על קו ליי (ley line) המכונה "קו סנט מייקל" (St. Michael's Ley) שעליו הצביע הסופר ג'ון מיצ'ל. מבנים נוספים הקשורות לסנט מייקל על קו זה הם הכנסיות באותרי (Othery), בבורו ממפ וגבעת סנט מייקל. בתחתית הגבעה נמצאת באר הגביע, באר מים שגם לה מיוחסות אגדות וסגולות. יש מסורת שבתחתית הבאר הוסתר הגביע הקדוש עם דמו של ישו, גביע שהובא למקם על ידי יוסף הרמתי. מסורת אחרת אומרת למימי הבאר יש סגולות ריפוי. נעשו סביב הבאר חפירות ארכאולוגיות ומהן הסתבר שהיה יישוב קדום בסמוך לבאר, ושהתקיימו במקום פולחנים. התל נוצר עקב זרימה של מים עשירים בברזל במשך אלפי שנים מעל אבן חול ושקיעה של תחמוצות ברזל בתוך האבן. עם הסחיפה של אבן החול השתמר רק אזור התחמוצת - הוא התל שנוצר המתנשא מעל סביבתו. מדיה וקבצים בנושא גלסטונברי טור בוויקישיתוף אתר האינטרנט הרשמי של גלסטונברי טור מידע על האתר באתר קרן הנאמנות הלאומית גלסטונברי טור באתר ה-BBC חפירות ארכאולוגיות בתל הסבר גאולוגי להיווצרות התל Chalice Well "The St. Michael's Ley, England". Ancient-Wisdom. אורכב מ-המקור ב-2010-09-22. נבדק ב-2018-09-13.
זו

האם התכוונתם ל... מחוז זו – מחוז ברפובליקת בנין כינוי רמז – כינוי רמז בעברית
אלבן אדמס

אלבן לי אדמס (באנגלית: Alvan Leigh Adams; נולד ב-19 ביולי 1954) הוא כדורסלן עבר אמריקאי, ששיחק בליגת ה-NBA בין השנים 1975–1988, בעמדות הסנטר והפאוור פורוורד. לכל אורך הקריירה שיחק בקבוצת פיניקס סאנס, וממוצעיו הכוללים בקבוצה הם 14.1 נקודות, 7.0 ריבאונדים ו-4.1 אסיסטים למשחק. אדמס ניצב במקום השני ברשימת קלעי כל הזמנים של הסאנס (אחרי וולטר דייוויס), עם 13,910 נקודות. אדמס נולד בעיר לורנס שבקנזס, וגדל ב-וור אייקרס שעל יד אוקלהומה סיטי. בבגרותו למד באוניברסיטת אוקלהומה, וב-3 עונותיו כשחקן קבוצת הכדורסל של האוניברסיטה רשם ממוצעים כוללים של 23.4 נקודות ו-12.8 ריבאונדים למשחק. בשנת 1998 הועלתה גופייתו של אדמס עם המספר 33 לתקרת אולמה הביתי של קבוצת האוניברסיטה, שם היא מתנוססת לצד גופיות המשחק של ויימן טיסדייל, מוקי בליילוק וסטייסי קינג. בקיץ 1973, בסיום עונתו הראשונה באוניברסיטה, שיחק עבור נבחרת ארצות הברית באוניברסיאדת מוסקבה, וזכה עמה במדליית הזהב. אדמס נלקח בבחירה הרביעית של דראפט ה-NBA לשנת 1975 על ידי פיניקס סאנס, אשר מאמנה ג'ון מקלאוד היה מאמנו של אדמס בעונת הפרשמן שלו באוקלהומה. בעונת הרוקי שלו קלע אדמס 19.0 נקודות, הוריד 9.1 ריבאונדים ומסר 5.6 אסיסטים בממוצע למשחק, ועזר לקבוצתו להעפיל לפלייאוף ה-NBA לראשונה מזה שש עונות. לצד פול וסטפאל שהצטרף לסאנס באותה עונה, הוביל אדמס את פיניקס להעפלה מפתיעה לגמר ה-NBA לאחר שגברה על סיאטל סופרסוניקס (4–2) וגולדן סטייט ווריורס (4–3) בשני שלבי הפלייאוף הראשונים. לאורך סדרת הגמר מול בוסטון סלטיקס רשם אדמס ממוצעים של 23.0 נקודות ו-10.2 ריבאונדים למשחק, אך קבוצתו הפסידה בתוצאה 2–4. במהלך אותה עונה השתתף אדמס במשחק האולסטאר בפעם היחידה בקריירה, ובסיומה נבחר לחמישיית הרוקיז וזכה בתואר רוקי העונה. בעונתו השנייה ניצחו הסאנס 34 משחקים בלבד, אך החל מעונת 1977/1978 רשמה פיניקס רצף של 8 העפלות רצופות לשלב הפלייאוף, אשר בשתיים מהן הגיעה עד גמר האזור המערבי (1979 ו-1984). לאורך תקופה זו היה אדמס אחד השחקנים המובילים בקבוצה, כשלצידו בלטו לסירוגין פול וסטפאל, וולטר דייוויס, טראק רובינסון, דניס ג'ונסון ולארי נאנס. בעונת 1987/1988 חלה נסיגה בתפוקתו (7.5 נקודות למשחק), ובסיומה פרש אדמס ממשחק, בגיל 33. אדמס שיחק בפיניקס במשך 13 עונות – יותר מכל שחקן אחר בתולדות הקבוצה, והוא מוביל את כל שחקניה במספר משחקים (988), דקות משחק (27,203), ריבאונדים 6,937 וחטיפות (1,289). כמו כן מדורג אדמס במקום השני בנקודות (15,666), במקום השלישי באסיסטים (4,012) ובמקום הרביעי בחסימות (808). ב-9 בנובמבר הופרשה גופייתו עם המספר 33 על ידי המועדון. מאז שנת 2000 משמש כסגן נשיא מנהל מתקן של אולם טוקינג סטיק ריסורט ארנה, בו מארחות את משחקיהן הביתיים קבוצות פיניקס סאנס ופיניקס מרקורי. מדיה וקבצים בנושא אלבן אדמס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של אדמס ב-NBA, באתר basketball-reference.com רשימות המובילים הסטטיסטיים של פיניקס סאנס, באתר basketball-reference.com סטטיסטיקות המכללות של אדמס, באתר sports-reference.com שחקנים שגופייתם הופרשה, באתר קבוצת אוניברסיטת אוקלהומה Alvan Adams, Team USA and Avenging the 1972 Olympics, באתר הרשמי של פיניקס סאנס, 5 באוגוסט 2014 רשימת הנבחרים בדראפט 1975, באתר basketball-reference.com סטטיסטיקות סדרת הגמר בין פיניקס לבוסטון, באתר basketball-reference.com Ring of Honor, באתר הרשמי של פיניקס סאנס ביוגרפיה, באתר okhistory.org
מפרץ קולה

מפרץ קולה (ברוסית: Кольский залив) הנקרא גם פיורד מורמנסק, הוא פיורד הנמשך דרומה מים ברנץ בחלקו הצפוני של חצי האי קולה בצפון מערב רוסיה. אורכו הוא 57 קילומטר, רוחבו המקסימלי שבעה קילומטר ועומקו 200 עד 300 מטר.[דרוש מקור] חופיו המזרחיים של המפרץ הם סלעיים ותלולים וחופיו המערביים מישוריים יחסית. ערי הנמל מורמנסק וסוורומורסק שוכנות בחופיו המזרחיים של המפרץ. בסיס הצי הרוסי בפוליארני, הבסיס העיקרי של הצי הצפוני, ממוקם בחופו המערבי. נהרות טולומה (Tuloma) וקולה נשפכים אל המפרץ. הפרשי המפלס של הגאות בו מגיעים עד לארבעה מטר. בחורף עשוי חלקו הדרומי של המפרץ לקפוא. מדרום למורמנסק חוצה את המפרץ גשר מפרץ קולה, הגשר השני באורכו מצפון לחוג הארקטי. מדיה וקבצים בנושא מפרץ קולה בוויקישיתוף
מודי (סרט)

מודי (באנגלית: Maudie) הוא סרט ביוגרפי משנת 2016 אודות הציירת מוד לואיס, ציירת קנדית בסגנון האמנות הנאיבית, שחיה כל חייה בנובה סקוטיה, פרובינציה קנדית לחוף האוקיינוס האטלנטי. מוד לואיס חיה בין השנים 1903–1970. בגיל צעיר היא לקתה בדלקת מפרקים שיגרונית שהחריפה עם השנים. בילדותה לימדה אותה אמה לצייר גלויות לחג המולד. הסרט מתאר את חייה עם בעלה אוורט לואיס, סוחר דגים מתבודד וזעוף. בתחילת חייהם המשותפים מוד התקבלה לעבודה כמנקה בביתו. בהמשך היא התגלתה כציירת מוכשרת. היא ציירה בבקתה שבה גרו על הקירות, החלונות והרהיטים ומכרה גלויות מצוירות לפרנסתם. במשך הזמן הציורים הפכו להיות מקור פרנסתם העיקרי ואנשים הגיעו לבקתה המבודדת של הזוג כדי לרכוש את ציוריה. מדיה וקבצים בנושא מודי בוויקישיתוף מודי, ברשת החברתית אקס (טוויטר) "מודי", במסד הנתונים הקולנועיים IMDb (באנגלית) "מודי", באתר נטפליקס "מודי", באתר AllMovie (באנגלית) "מודי", באתר Rotten Tomatoes (באנגלית) "מודי", באתר Box Office Mojo (באנגלית) "מודי", באתר Metacritic (באנגלית) "מודי", במסד הנתונים הקולנועיים KinoPoisk (ברוסית) ביקורות אורי קליין, הסרט הזה היה אמור לכבוש את לבנו. אז למה זה לא קורה?, באתר הארץ, 25 באפריל 2018 אבנר שביט‏, "מודי": סרט מעורר השראה על תשוקה אינסופית לחיים ולאמנות, באתר וואלה, 29 באפריל 2018 ארז דבורה, ביקורת סרט - "מודי": נאיביות מופרזת, באתר ynet, 29 באפריל 2018 גידי אורשר, "מודי - בשל סאלי הוקינס", סולם אורשר, 30 באפריל 2018.
Number 1 to Infinity (רצף הופעות)

Number 1 to Infinity הוא רצף הופעות של הזמרת מריה קארי אשר התקיים בלאס וגאס על מנת לקדם את אלבום האוסף השישי שלה, ‎#1 to Infinity. סבב ההופעות נמשך מ-6 במאי 2015 והסתיים ב-18 ביולי 2017 כאשר התקיים באולם הידוע "The Colosseum at Caesars Palace" בו נהגו לאורך השנים אמנים ידועים לקיים שם סדרה של הופעות לאורך זמן ממושך כמו בריטני ספירס, סלין דיון ושר. קארי הודיעה על סבב ההופעות במהלך התוכנית של אלן דג'נרס זאת לאחר שסלין דיון ביטלה את הופעותיה במקום. לאחר מכן באביב של 2015 לאחר מספר הופעות קארי אמרה כי היא מתכוונת להמשיך לסדרה נוספת של הופעות לתוך הקיץ. על ההופעות קארי אמרה: "אני עומד לעשות את הרסדיני הראשון שלי בווגאס. זה אירוע מיוחד בשבילי, ושוב אני צריכה לקוות שהמעריצים ייהנו מזה שאני הולך להופיע, המופע הוא בהשראת אלבום האוסף שלי '‎#1 to Infinity' שעכשיו הוא בגרסתו המעודכנת ומכיל את כל 18 השירים. אני מקווה שאנשים אחרים ייהנו מזה, אף פעם לא עשיתי את זה". הכרטיסים יצאו למכירה החל מ-15 בינואר 2015. רובין ליץ' מ-"Las Vegas Sun" שיבח את הופעת הפתיחה שלה כאשר כתב עליה כי היא "זמרת הפופ המודרנית הטובה ביותר של העשור". "Mariah Carey Sets First Las Vegas Residency". Rolling Stone. נבדק ב-2017-12-14. "Mariah Carey signs for Las Vegas residency show". USA TODAY (באנגלית). נבדק ב-2017-12-14. "Mariah Carey Sets First Las Vegas Residency". Rolling Stone. נבדק ב-2017-12-14. Shenton, Zoe (2015-01-15). "Mariah Carey confirms 'multi-million pound' Las Vegas residency". mirror. נבדק ב-2017-12-14. "Review: Mariah Carey's premiere at Caesars is a night of triumph". LasVegasSun.com (באנגלית). 2015-05-07. אורכב מ-המקור ב-2015-05-25. נבדק ב-2017-12-14. WebCite query result, www.webcitation.org (באנגלית) WebCite query result, www.webcitation.org (באנגלית) WebCite query result, www.webcitation.org (באנגלית) Caesars Entertainment & AEG Live, Mariah Carey Announces New 2016 Dates For Her Sell-Out Las Vegas Residency At The Colosseum At Caesars Palace, www.prnewswire.com (באנגלית) Current Boxscore | Billboard, ‏2016-07-13 WebCite query result, www.webcitation.org (באנגלית) The Colosseum, New Schedule for Final Shows of, www.thecolosseum.com (באנגלית) (ארכיון) "Mariah Carey has bronchitis, cancels Wednesday night Las Vegas show to rest voice". U.S. News & World Report. May 14, 2015. Retrieved May 15, 2015.
יוסי חמו

יוסף (יוסי) חמו (נולד ב-1962) הוא קצין משטרה ישראלי בדימוס בדרגת תת-ניצב. בתפקידו האחרון שירת כסגן מפקד מחוז חוף. במהלך שירותו במשטרה, שימש חמו ראש מפלג התשאול במרחב חוף, עמד כראש משרד הסיור בתחנת חיפה, שימש קצין אגף מבצעים של מרחב גליל, ראש ענף אג"ם/תנועה במרכז ללימודי משטרה ומפקד תחנת מגדל העמק. בתחילת 2012 מונה למפקד תחנת המשטרה בעפולה ובהמשך אותה שנה קודם לדרגת ניצב משנה ומונה למפקד תחנת המשטרה בנצרת. במרץ 2014 מונה לקצין אג"ם של מחוז צפון. ב-2016 קודם לדרגת תת-ניצב ומונה לסגן מפקד אגף המבצעים שיטור וקהילה. ב-2017 מונה לסגן מפקד מחוז חוף ושירת בתפקיד זה עד פרישתו ב-2020. חמו נשוי ואב לשלושה. ורד לוי, שני קצינים במחוז צפון קודמו לדרגת נצ"מ, באתר mynet (כפי שנשמר בארכיון האינטרנט), 18 באפריל 2012 מינויים חדשים בצמרת המשטרה, 4 ביולי 2016, אתר משטרת ישראל
ואראז'י

ואראז'י (ביפנית: 草鞋) הם כפכפים יפניים שגם הסוליה וגם הרצועות שלהם מיוצרים מחבל. בעבר החבל נוצר מגבעולי אורז, אך במהלך הזמן עברו לשימוש גם בחומרים אחרים. הסמוראים היפנים ולוחמים רגליים בימי הביניים וגם אנשים רגילים נהגו לנעול ואראז'י ונעילתם נעשתה כשקצות האצבעות חורגות מחוץ לכפכף. כעת נועלים ואראז'י בעיקר נזירים בודהיסטים. טאבי - גרביים יפניים מסורתיים מדיה וקבצים בנושא ואראז'י בוויקישיתוף מידע על ואראז'י
יחסי אוסטריה–ליטא

יחסי אוסטריה–ליטא הם היחסים הדיפלומטיים הרשמיים שבין רפובליקת אוסטריה לבין רפובליקת ליטא. אוסטריה הכירה בליטא דה יורה ב-7 בפברואר 1924, אך לא כוננה איתה יחסים דיפלומטיים, בינתיים ליטא נכבשה בידי ברית המועצות והפכה לרפובליקה סוציאליסטית. ב-11 במרץ 1990 הכריזה ליטא מחדש על עצמאותה, ואוסטריה, יחד עם מדינות נוספות, הכירה מחדש במדינה העצמאית של ליטא דה יורה ב-28 באוגוסט 1991. היחסים הדיפלומטיים שבין שתי המדינות כוננו מחדש באותו יום. שתי המדינות הן חברות באיחוד האירופי (אוסטריה הצטרפה בשנת 1995 ואילו ליטא הצטרפה בשנת 2004). אזרחים ליטאים ואוסטרים אינם זקוקים לאשרה כדי לשהות במדינה השנייה. ליטא מיוצגת באוסטריה בדרג השגרירות באמצעות שגרירות שהיא מחזיקה בווינה, בירת המדינה. ליטא מיוצגת באוסטריה גם בדרג הקונסולרי באמצעות שלוש קונסוליות בערים: גראץ, זלצבורג, לינץ. אוסטריה מיוצגת בליטא בדרג השגרירות שהיא מחזיקה בווילנה, בירת המדינה. אוסטריה מיוצגת באוסטריה גם בדרג הקונסולרי באמצעות קונסוליה שהיא מחזיקה בווילנה על מנת להפחית את העומס בשגרירות. Embassy of Lithuania - In the official webasite of Wien Austria - Bilateral Relations, משרד החוץ הליטאי Republik Litauen, משרד החוץ האוסטרי EMBASSY OF LITHUANIA IN VIENNA, AUSTRIA CONSULATE OF LITHUANIA IN GRAZ, AUSTRIA CONSULATE OF LITHUANIA IN SALZBURG, AUSTRIA CONSULATE OF LITHUANIA IN LINZ, AUSTRIA EMBASSY OF AUSTRIA IN VILNIUS, LITHUANIA Honorary Consulate of Austria opens in Vilnius
עקמת

עקמת (בלועזית: סקוליוזיס (Scoliosis)) היא עיוות בעמוד השדרה, כאשר החוליות המרכיבות אותו סוטות לצד ביחס לקו האמצע, בזווית של 10 מעלות ומעלה. עיוות זה יכול להתבטא למשל באי-תאימוּת בגובה של צמד הכתפיים או המותניים. העיוות מתחיל להופיע, בדרך כלל, בתקופת הילדות או בגיל ההתבגרות, כאשר צמיחת השלד מואצת, ועלול להחמיר עם הזמן. מסיבה בלתי ידועה, מספר רב יותר של בנות סובלות מעקמת - יחס של כ-7:1 מול הבנים, בעקמת משמעותית של 20 מעלות ומעלה. רוב הסובלים מן התופעה לא מודעים לעקמת בגבם, אפילו בעקמת של מעל 30 מעלות. רוב מקרי העקמת מתגלים במקרה. התסמינים של העקמת הם: תנוחה נטויה לצד מסוים התעייפות מהירה או כאבי גב בעמידה ממושכת גובה מותניים וכתפיים לא שווה גודל או מיקום לא סימטרי של החזה אצל נשים מרחק לא שווה בין הזרועות לגוף בגדים ש"לא יושבים טוב", קווי הבגד עומדים באלכסון בליטות לא שוות של הצלעות קושי בהתכופפות. על אף שסיבות רבות קושרות לעקמת, רוב מקרי העקמת ובמיוחד אלה המוצאים ביטוי רק לאחר גיל 10, נגרמים מסיבות לא ברורות. ידוע כי בעקמת האידיופתית הנפוצה ישנה השפעה תורשתית ברורה, אך בחדירות לא-מלאה, כלומר הגנים לא מוצאים ביטוי אצל כל נשא. ישנם מקרי עקמת הנגרמים כתוצאה מתסמונת אהלרס-דנלוס. בניגוד לדעות רווחות, העקמת אינה נגרמת מיציבה לא תקינה, פעילות גופנית לא מאוזנת או ישיבה שפופה. אדם החושד בקיומה של עקמת בגבו עליו לפנות לרופא לבדיקות גופניות. במשך הבדיקות הגופניות יש לבחון: את העור, לכתמים אנורמליים המצביעים על מחלת הנוירופיברומטוזיס. את כף הרגל, לעוויתות מבניות. את גובהם של שקעי עצמות הכסל בעת העמידה. את סדר הגודל של העיוות בעמידה ובכיפוף קדימה. גובה בלתי שווה של הכתפיים והשדיים. גובה לא שווה של הזרועות מן הרצפה בעת כיפוף קדימה. יש צורך גם בצילום רנטגן או CT כדי לאמוד את המיקום, רמת המורכבות, הכיוון וסדר הגודל של העיוות. שיטה אחת לאומדן העקמומיות היא חישוב זווית קוב (Cobb), אשר מעריכה את העיוות מהצד העליון של החוליה העליונה ביותר המעורבת בעקמת עד לצד התחתון של החוליה התחתונה ביותר המעורבת. הטיפול בעקמת תלוי במידת חומרתה, ולעיתים במידת בגרות השלד. האפשרויות המקובלות לטיפול הן, לפי סדר עולה של חומרת מצב: מעקב רפואי פיזיותרפיה מחוך אורתופדי - משמש למנוע מהעיוות להחמיר בשנות ההתפתחות של שלד צעיר. ניתוח, כגון חיבור חוליות. עקשת (גיבנת) עקמת, באתר אנציקלופדיה בריטניקה (באנגלית) נחשון רנד, עקמת עמוד השדרה(הקישור אינו פעיל), באתר "דוקטורס" הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
וירג'יניה רוזיצ'י

וירג'יניה רוזיצ'י (ברומנית: Virginia Ruzici; נולדה ב-31 בינואר 1955) היא טניסאית עבר רומניה. היא דורגה במקום השמיני בעולם בשנת 1979 ובשנת 1976 זכתה באליפות צרפת הפתוחה. בסך הכול במהלך הקריירה היא זכתה ב-12 תחרויות ביחידות וב-16 בזוגות נשים. רוזיצ'י התחילה לשחק טניס בגיל 8. בהיותה בת 13 היא זכתה באליפות רומניה ובגיל 18 השתתפה בפעם הראשונה בגביע הפדרציה. בתמיכת הפדרציה הרומנית היא קיבלה אישור השלטונות לעבור לטניס מקצועי. בשנת 1978 היא זכתה באליפות צרפת הפתוחה. זה היה הזכייה היחידה של בתחרות גראנד סלאם ליחידות. בנוסף לכך בשנת 1978 היא זכתה בתחרות לזוגות נשים. לאחר הפרישה היא עסקה בפרשנות טניס והתגוררה בפריז. היא גם מאמנת של סימונה האלפ. בשנת 2016 היא זכתה בעיטור, קצינה במסדר האימפריה הבריטית. מדיה וקבצים בנושא וירג'יניה רוזיצ'י בוויקישיתוף וירג'יניה רוזיצ'י, באתר ה-WTA וירג'יניה רוזיצ'י, באתר ה-ITF וירג'יניה רוזיצ'י, באתר גביע הפדרציה